NAGY VENDEL

KÖZTÜNK MARADJON

VERSEMLÉKEIM

E-KÖNYV

VÁLOGATÁS RÉGEBBI ÍRÁSAIMBÓL

KIADOTT KÖNYVEIM 13.

2018. FEBRUÁR 20.

KÉSZÜLT 2018 TAVASZÁN, A KÖLTÉSZET NAPJÁRA.

AJÁNLOM BARÁTAIMNAK ÉS ELLENSÉGEIMNEK, OKULÁSKÉNT...
VALAMINT MINDEN CSALÁDTAGOMNAK.

SZÁZTÍZ HANGULATI VERS EGY BEFEJEZETLEN ÉLETMŰBŐL...

Kapcsolattartás:
nagy.vendi54@gmail.com

KÖSZÖNÖM A MEK DOLGOZÓINAK ÁLDOZATOS MUNKÁJÁT.

KÖSZÖNÖM A KÖNYVBORÍTÓ TERVEZŐJÉNEK MUNKÁJÁT,
CSOMOR HENRIETT
BORÍTÓ TERVEZŐ

A KÖNYVET STEKLY ZSUZSA ZOMÁNCFESTMÉNYE DÍSZÍTI.

STEKLY ZSUZSA FESTŐMŰVÉSZNŐ ZOMÁNC KÉPE, 
AZ ÖREG BARACKFA TÜNDÉRE
15X30 CM FESTETT ZOMÁNC RÉZLEMEZEN.

BONYHÁDI MŰTERMÉBEN ÉS A HONLAPJÁN KERESSÉK.
zomancmuves@gmail.com
www.tolnaart.hu/stekly
www.zomancmuves.hu

A SZERZŐ FÉNYKÉPE
AMATŐR FELVÉTEL.

A KÖNYV MAGÁNTULAJDON.

A KÖTET TARTALMÁT SZERZŐI JOGOK VÉDIK.

OLVASD ÉS ADD TOVÁBB.

A VERSEKET VAKOK IS OLVASHATJÁK, OLVASÓ PROGRAMMAL.

KÉSZÜLT 2018-BAN, TAVASZRA, KÖNNYED OLVASMÁNYNAK.

A KÖLTÉSZET NAPJÁRA AJÁNLVA.

A SZERZŐ TIZENHARMADIK KÖTETE A MAGYAR ELEKTRONIKUS KÖNYVTÁRBAN.

TARTALOMJEGYZÉK, KERESÉS

01. Előszó
02. Néma sakál
03. Faddi humorka
04. Nem mese ez gyermek
05. Univerzum
06. Mai magyar mese
07. Mai magyar mondóka
08. Közhelyek
09. Három templom
10. Gólyahír
11. Testamentum
12. Hét kérdés Scherrer tanár úr órái végén
13. Igen - nem - nemigen
14. Rács az ablakon
15. Papír az ablakban
16. A lényeg az...
17. A nagyotmondó mese
18. Reklámszövegek - hirdetések - paródiák
19. Hitvallás
20. A Hajó
21. Ebből vita lesz
22. Kőbe vésve hősök szobra alá
23. A gólyákat levadásszák?
24. Elszámolás...
25. Egyebet nem mondhatok
26. Számvetés ezen idő szerint...
27. Áll a bál...
28. Minek ez a...
29. Hexameterben
30. BUÉK 2012
31. Részeges szilveszter hajnalán
32. Farsang 2011
33. Hierarchia
34. Hajnal
35. Haiku trió
36. Betlehemi történet
37. Ímhol az ember
38. Ahogy jó Neked...
39. Számvetés ez idő szerint
40. Ülök az ágyon
41. Szeretlek én
42. Kutyahűség
43. Székely gyermekek Kakasdon, a szomszéd portán
44. Álmomban Kupidó látogat
45. Ikernek születni...
46. Élni...
47. Össze-vissza vers
48. Rég elmúlott már
49. A jel
50. Istenkáromlás
51. Várom a párom
52. Ünnepi hármasugrás 2012
53. Gyöngyház nyelű kiskésem
54. Imáim
55. A sült galamb
56. Lépj egyet hátra
57. A Hold és a Nap

58. A nőkről
59. Élni kell...
60. Politicusz - demokraticusz - humanicusz, 
ja és hungaricusz
61. Jánosáldás
62. Elindulok
63. Variációk
64. Harangszó
65. Csillagok, csillagok
66. Már túl sötét
67. Kissé fáradtnak tűnt...
68. Egy este...
69. Kútmérgezők
70. Árvaságra jutva
71. Száraz malom
72. Mostanság igencsak...
73. Zöld a fű
74. Az utolsó ember
75. Politikuss
76. Futnak előttem
77. A végén
78. Mindennap kicsit meghalni
79. Mint hasábfát
80. Harangok
81. Esik az eső
82. Mesterem mondta
83. Farkasbőrbe bújt bárány
84. Vadászat
85. A nappali csillag
86. Vadgalamb sirató
87. Dzsigoló
88. Bármit is...
89. Más volt az én életem
90. Régi nevek az országlók közül
91. Én nem karácsonykor...
92. Mindenki alszik
93. Az égen
94. Kiállításon
95. Válás
96. A dolgokról
97. Születésnapodra
98. Angyal szállt az égen
99. Válasszunk magunknak illatot
100. Harangok hangjai
101. Átvállaltad...
102. Elveszett az Auróra
103. Síromon a virág
104. Katica
105. Ceruzacsoda
106. Szerelem magas hőfokon...
107. Évek elmúltával
108. Minden ősszel lehullanak...
109. Őszi Balaton
110. Szállok a széllel...
111. Néma sakálok dala
112. Utószó

01. ELŐSZÓ
KEDVES OLVASÓM...
ÖN most, nem titkolt reményeim szerint a tizenharmadik e-könyvemet kezdi olvasni.
Ha babonás lennék, akkor ezt a könyvet kihagynám, de nem akarom a folyamatosságot megszakítani, és nem kis bátorságra vall, hogy mégis csak kiadom magam.
Régi verseimet szedtem egy csokorba, a teljesség igénye nélkül, mivel már így is attól tartok, hogy száztíz versnek kevesen állnak neki.
E kötetet megpróbáltam egy bizonyos keretbe foglalni, s hogy kissé némi képzavarral élve elmondhassam, hogy a szokványos üvöltő sakálokat kijátszva, a néma sakál elbujdokló képében tetszelegve várjam a kedvezőbb időket, és megkérjem az olvasót, hogy amit itt lát és hall, ne adja tovább, maradjon köztünk a tartalom, ha lehetséges.
Ha nem tetszenek írásaim, amúgy sem beszélnek róla, de ha mégis megérint valakit, mindenképpen megpróbálja tovább adni, s mint a népmese, szájról-szájra terjed majd a hírük.
Akkor már nem tehetek semmit, csak remélem, hogy mégis érdemes volt végigrágni magukat a köteten.
Ha rám volna bízva, én mindenképpen megkeresném a másik tizenkettő előzetes könyvet, és várnám a következő, már előkészületben lévő újabb írásgyűjteményeket.
Tehát, őszinte szívvel ajánlom az érdeklődőknek ezt a babonából készült tizenharmadik e- könyvet, talán mégsem kell tőle annyira tartani. Valamikori mesterem, ORDAS IVÁN, aki legendás újságíró, és publicista volt, utolsó találkozásunkkor azt mondta nekem, tizenhárom kötetemmel sírba szállok, s így is tett. Magam még nem szándékozom követni az árnyékvilágba, de eléggé intő jel.
ŐSZINTE HÍVÜK
NAGY VENDEL
SZEKSZÁRD 2018. FEBRUÁR 18.

02. Néma sakál
A KÖLTÉSZET NAPJÁN...
Néha olyan idők jönnek,
Hogy hallgatni muszáj.
Megtört a lélek,
Elhallgat a száj.
De kattog az agy,
S dübörög a szív.
rossz ellen és jóért dalolna,
mi a költő dolga volna.
De a lélek reszket
Elnyomja a tettet
És most hallgat a poéta,
Nem írja a verset,
Jobb időkre vár,
Mert a tolla reszket
nem üvölt már rég,
Figyel a neszre,
nem ügyel a cselekedetre..
Háborúban csendes a múzsa,
bölcsen visszavonul a múltba.
Hallgat akár sivatag,
és oázis határán
A néma sakál.
Feje felett köröz már
egy csapat halálmadár.
2017 áprilisán

03. Faddi humorka
Fújja a kürtöt
Hajnalban
A két kanász
Felváltva.
Hajtsd ki Gyura
A disznódat,
Aztán meg a
Malacodat.
Felírta Pruzsina
Jóváhagyta: Pupriii.
Lé tartja a
Szolgát
Átok, szitok
A gazdát.
Felírta Pruzsina
Jóváhagyta: Pupriii.
Hé, emberek!
Hová mentek?
Faddra
Kettő d-vel.
Miért is?
Mert eggyel kevés
Hárommal meg sok.
Bugrisok!
Vannak újabb
Rigmusok.
Faddot
Hadd ott
Gyere vissza
Jobb ott.
2011-04-06

04. Nem mese ez gyermek
KB
KGB
KST
KGST
LSD
CIA
SECURITÁTE
STB
Kicsiknek:
Piroska és a farkaska
Nagyoknak:
Piros a Farkas
Nem mese ez gyermek, így feddé az apjuk.
A Műegyetemre majdcsak beíratjuk.
Így megy ez
Manapság minálunk,
Aki nem hiszi:
Annak utána járunk.
2011-11-12

05. Univerzum
Hogy boldog voltam-e
Itt a Földön
Nem tudom!
Csak a munka okozott
Maradéktalanul örömöt.
Most már a gravitáció pórázán
Száguldok egy fekete lyuk felé.
A világegyetem nagysága előtt meghajolok.
Születtem és évmilliók múlva meghalok,
Akár a csillagok.
Szétporladok.
2011-11-03

06. Mai magyar mese
Hol voltam,
Hol nem voltam
A Lajtán innen
És azon is túl
Most már kimehecc!
Holnap után bejöhecc?
Ímhol daloltam
Legott
Ilyetén
Akár egy bigott Kretén.
Hiszen én
Nem vagyok olyan hülye,
Mint amilyennek látszom
A gondolataimmal játszom
Magam után nyomot hagyok:
Én sokkal
Hülyébb vagyok.
2011-10-27

07. Mai magyar mondóka
A házasság
A válás
A bő gyermekáldás
A hess
A fess
Itt szörnyű ricsaj lesz.
Jön a Vakaróni-Makaróni bíró,
A kutya a hájjal
A macska a májjal
A pék a péklapáttal
A kovács a kalapáccsal
A kőműves a kanalával
A költő a tollával
A strici egy lánnyal
A katona a puskájával
Tiszt a puccerjával.
De hol vannak a vitézek?
Valahol köztünk élnek.
Útkeresztben bádog Krisztus
Hová lett a magyar virtus?
2011-08-26

08. Közhelyek
Azt állítják az észlények
Ép testben ép
Csak a lélek
Ezek után mit reméljek?
Roncs testemben
Épp, hogy élek.
Szemtelenül
Lábatlankodom
Közöttetek.
2011-06-07

09. Három templom
Akropolisz
Istenek kövei
Kövek Istenei
Isteni kövek
Kőistenek.

Kő
Mennykő
Tűzkő
Vízkő
Cseppkő
Homokkő
Mészkő
Márványkő
Oltárkő

Templom rom
Romvár
Vár rom
Rom halom
Kőhalom
Rom kert
Sírhalom
Templom.
2011-02-15

10. Gólyahír
Gólya lépeget
Szépen a réten
Béka hadakra
Hoz riadalmat.
Lépdel a gólya
Hűvös patakban
Fiát eteti
Siklóval, hallal.
Ősszel elrepül
Meleg tájakra
Visszahúzza majd
Szíve tavaszra.
Haza babát hoz
Csőrében tartva
Félnek a lányok
Álmuk riasztja.
2011-01-08

11. Testamentum
Miután meghaltam
Mindenki kapja meg ami neki jár
Az Istennek ami az Istené
A királynak ami a királyé
A többi ami marad:
A családé.
Az Ördög se várjon hiába,
Jusson neki tűzifára.
S végül elvárom
Mindenki sirasson el utoljára.
Aztán menjen az élet tovább vidáman
Nélkülem.
A MAGA ÚTJÁRA.
2011-01-02

12. Hét kérdés Scherrer tanár úr órái végén
Értik?
Nem értik?
Óhaj?
Sóhaj?
Vasalt százas?
Kincstári k-va?
Nincs?
Akkor mehetünk haza!
2010-12-13

13. Igen - nem - nemigen
Tiszteletben tartom,
De nem szeretem
A női nem-eket,
Csak az igen-eket.
Ha egy úrinő
Azt mondja:
Nem,
Ez azt jelenti:
Talán.
Ha azt válaszolja:
Talán,
Ez azt jelenti:
Igen.
Ha azt feleli:
Igen,
Akkor nem úrinő.
Elmúlt már
Fölötte az idő.
Nem mondja már, hogy:
Nem.
Csak annyit, hogy:
Nemigen.
S ez oly sokat mond.
Megjegyzés: 2012
Ez így volt kedvenc korszakomban, Szindbád idején. Most hogy van?

14. Rács az ablakon
A vasajtó
Kis ablakán átnézve,
Nézőpont kérdése:
Ki van a rácson túl.
Ha a Nap
Nem téved
Be az ablakon,
A madár azért
Bús Himnuszt dalol
Egy faágon,
A börtönudvaron.
Az őr fázósan
Összehúzza
Köpenyét,
A hideg hajnalon.
Rabok könnye csordul,
A mocskos falakon.
Börtön mélyéből
Süvölt az éjszaka
Ráfagyott fájdalom.
2012
Megjegyzés: A Kommunizmus áldozatainak napján, szüleim emlékére, február 25.

15. Papír az ablakban
Ez a ház eladó.
Ha nem, kiadó.
A kurva elköltözött,
Itt most szabó lakik.
Ugatós kutya
Ingyen elvihető
A szomszédból.
Régiségek, nagykabát,
Üstház, bogrács,
Friss tojás
Van eladó.
Szentképek,
Házi áldás
Porcelán Szűz Mária,
Az összes tartozékokkal
Mária Terézia lovagrend
A függelékekkel,
Velencei kristálytükör,
Hatágú üvegcsillár
A gyöngyökkel
Együtt eladó.
Néprajzi
Gyűjteménybe
Balos boglyakerekítő
Elvihető.
A jobbos eltörött.
Egyebek között.
Megjegyzés: 2012

16. A lényeg az...
Ezek után
Most már semmi
Nem számít.
A lényeg az, hogy
A gyerekek a
Napon legyenek,
Éretlen gyümölcsöt
Ne egyenek,
Hogy a nyulak
Ne dögöljenek.
És hogy a Maris
Cipót süt.
Ha én nem lennék,
Meg a penész,
Ki enné meg
A kenyeret?
Isten veletek.
Megjegyzés: 2012

17. A nagyotmondó mese
Faluvégen,
Partok alatt,
Akkora nagy
Hó szakadt,
Hogy a madarak
Guggolva repültek
El az ég alatt.
A feneketlen tóba
Belefagytak a halak.
És csúsztak rajta
Az agarak.
Éhes róka
Kergeti a nyulat,
Az meg szalad,
Ki a hóból,
Be a zöld kukoricásba.
Érik a búza,
Meg az árpa.
Süt a Nap száz ágra.
Mindenki arat,
Csak a lusta
Falu bolondja
Hűsöl a fa alatt.
Nevet, fogja a hasát,
Cudar ez a világ.
Megjegyzés: 2012
Amikor mesét mondtam, belealudtam, s így folytattam.

18. Reklámszövegek - hirdetések - paródiák
Üde, friss
Lehelet,
Szopogasson
Lámpabelet.
Sárgarépa
Zöld ribizli.
Egészséges
Biciklizni.
Megszületett
Tizenkettő.
Kiskutya
Ingyen elvihető.
a szomszédból...
Hosszú lófarkas
Erényes leány,
Hasonló adottságú
Párjára vár.

Piás hirdetése
Alkoholista vagyok.
Nősülni akarok
Sör, bor, pálinka,
Lehetek-e boldog?
Jeligére a hirdetőbe.

Dvesítsünk, vagy ne dvesítsünk?
Meg ne-
dvesíteni
és felra-
gasztani.

Az utolsó mozielőadás
Bezár a mozi.
Ez van a plakáton
A vak asszony visszanéz
És a
Hatan egy lovon
Amerikai dzsungelfilm,
Lesz a vásznon.
Vakoknak féláron.
2012
Megjegyzés: Hirdető újságnál dolgoztam évekig..., ne tudd meg...

19. Hitvallás
ÖKUMENIKUS IMA
Erős vár
A mi Istenünk
Te benned bíztunk
Eleitől fogva.
Tanúid leszünk
Áldott legyen
Az Úr neve
Most és mindörökre.
HALLJAD IZRAEL.
2011-06-22

20. A Hajó
Süt a Nap
Vagy esik
A hó,
A gályarabnak
Leláncolva
Sem mindegy,
Hogy merre indul
el a hajó.
Megjegyzés: 2012
Mindenkiből bármikor lehet rabszolga.

21. Ebből vita lesz
A hazugság
A stressz,
Ebből vita lesz.
A cipó,
A liszt.
A jó gazdatiszt.
Az ősi jog,
A juss,
Törvény elé fuss.
Egy ciha,
Egy dunyha,
Egy párna.
Hamis a párja.
Az apám
Gróf volt,
Gróf a
Fiam is.
Csak én vagyok
Egyedül
Kocsis.
Megjegyzés: 2012
Történet a dzsentri világból.

22. Kőbe vésve hősök szobra alá
Elmúltunk mindegyikőnk,
Márványkövön látod neveinket.
Belevéste a hálás utókor,
Ki szeretettel gondol mireánk.
Dicsőít e világ, s túlvilág.
Megjegyzés: 2012

23. A gólyákat levadásszák?
Ha már
Két napja
Fent fekszel...
Azt gondolod:
Boncasztal ez
Vagy ravatal?
Haza szeretnél menni
Vagy csak ki innen,
S azt mondod
Magadban:
Ezután
Mindenki megszülethet,
Úgy ahogyan
Akar.
Megjegyzés: Dr. Geréb Ágnesnek ajánlom
2012

24. Elszámolás...
Csak nyugalom,
A hosszú élet ritka.
A pontos elszámolás,
A tartós barátság titka.
Azt mondod, ez közhely.
Röhej.
Ez nem gazság,
Hanem az igazság.
Az igazság az,
hogy nincs igazság,
ez viszont igazság.
Megjegyzés: 2012

25. Egyebet nem mondhatok
A világ végére kiülök,
Lábamat a semmibe lógatom,
Hallgassátok meg
Szónoklatom.
Fázom.
Hűvös van nagyon,
Kérlek Angyalom,
Előtte
Hozd ki a
Pruszlikom.
Ha átkelsz
A sivatagon,
Előbb
Mondjál
Egy imát.
Mondj el kettőt,
Ha hajóval
Tengerre szállsz.
Ha háborúba indulsz
Hármat mormoljál.
De hogyha
Megházasodtál,
Minden nap
Imádkozzál.
Érte, vagy
Miatta.
Egyre megy.
Fogadjátok meg e
Sok okos
Gondolatot,
Egyebet nem mondhatok
Megjegyzés: 2012
A család hete alkalmából.

26. Számvetés ezen idő szerint...
Így hatvan év felé
Az ember számvetést csinál,
Mit evett,
Mit ivott,
Mit csinált.
És hová jutott.
Mi az, amiben elbukott.
Milyen eredményre juthatott.
Valamikor még láttam
Templomunk tornyán
Az órát és a láncot,
De ma már tornyot
Sem látok.
S arcodon sem a ráncot.
Egyre jobban hullik
A hajam, és a fogam
Olyan laza, és ritka, mint a
Cirkusz kerítésén a léc.
A férfi hatvan felett, és
Száz kiló alatt
Csak csenevész szobadísz.
Valamilyen köcsög,
Vagy padlóváza,
Ami a sarokban áll
Amelyből hamar
Kifolyik a víz.
S ha nagy ritkán nászágy
Közelébe kerülök,
Lelkesen küzdök,
Ha már rádühödök.
Csak egy kis kertem van,
Hét szilvafás
Földbirtokos vagyok.
Ebből is látszik, hogy
Rám nem vonatkoznak
A földesúri jogok.
Engem már nem vonz
A dicsőség, és a hatalom,
Az első éjszaka jogát is
Most már TIRÁTOK hagyom.
Megjegyzés: 2012

27. Áll a bál... 
2012 FARSANGJÁN
Vízkereszttől Húshagyóig
Áll a bál.
Ez újév farsangján is
Vigadni muszáj.
Talán ismét
Pártában maradtak
A mai Dorottyák
Az idei fársángon?
Azért mégis
Édesen csordult
A sárgabarackos íz
A szalagos fánkon.
S jelmezzé szelídült
Anyám becses kalapja
És puccos ruhája
Az esti bálon.
Ragyogó arcod
Áttündököl
Az aranyálarcon.
Megjegyzés: 2012

28. Minek ez a...
Lobognak
Kopognak
Ősidőktől
Robognak.
Haladnak
Szaladnak
Hegyre fel, és
Völgybe le.
Sután
Bután
Ki után,
Mi után.
Azután
Tolatás,
Minek ez a
Rohanás?
Megjegyzés: 2012
A szójáték jó játék.

29. Hexameterben
Gondold meg, ifjú
Téged is dologra várnak itt,
Reád is szüksége van,
E Honban, a Hazának.
Megjegyzés: Üzenet a Rezidenseknek, 2012-ben.

Hexameter II.
Pusztulnunk nem kell,
Éljünk ezen ősi földön, itt.
Ha el is bukunk talán,
Dolgunkat tenni muszáj.
Megjegyzés: Talán egyszer valaki egy kőlapra felvési.
2012

30. BUÉK 2012
Pezsgő pukkan
Pohár koccan
Szánkó csúszik
A nagy hóban.
Szilveszter van.
Játék durran
Fénye lobban
Éjfélt ütnek
A toronyban.
A harangok.
Megjegyzés: 2011

31. Részeges szilveszter hajnalán
Rég elmúlott
Már Karácsony,
Hóember áll
Az udvaron.
Söprű van a
Kezében
A két szeme szén.
Fazék a fején.
Idekint didereg
Újév reggelén.
Pezsgővel a
Kezemben,
Mellé ülök én.
Beszélni
Tanítom
Konok fejét.
Mondja azt
Okosan,
Szépen,
Hogy:
BÚÉK.
Megjegyzés: 2011 December
Jókívánságok helyett csak annyit: Boldogulj!

32. Farsang 2011
Vízkereszttől
Nagyböjtig
Vigad a nép
A sok-sok mulatságon.
Talán ismét
Pártában maradtak
A mai Dorottyák
Az idei fársángon?
Azért mégis
Édesen csordult
A sárgabarackos íz
A szalagos fánkon.
Kislányomon jelmezzé szelídült
Anyám becses kalapja
És puccos ruhája
Az esti bálon.
2011-02-12

33. Hierarchia
A duhajok
Duhajkodnak
A szegények
Rabsickodnak
A vadőrök
Elkoboznak
A halőrök
Halásznak
A gazdagok
Horgásznak
De az urak
Még mindig
Vadásznak.
2011-12-13

34. Hajnal
Hajnali szélben
Süvöltő gyárak
Gőzmozdonyának
Sípszava szól,
Dohogó gépek
Fényesen szépek
Szívemben érzem
Révületét.
Munkáslány siet
Napsugár arccal
Megfizet minden
Félelemért.
2011-12-12

35. Haiku trió
Hadak útján
Hadak vonulnak
Kutakba mocskot dobnak
Nyomukban halál

Telivér
Vágtató szélben
Lovak sörénye lobog
Nemes lélekkel.

Mise előtt...
Vasárnap reggel
Templom előtt zsibongva
Gyűlnek a népek.
2011-12-11

36. Betlehemi történet
Fényes csillag
Ragyog az égen
Mutatja az utat.
Vezeti a híveket,
S megáll Betlehem városa felett.
A mennyben angyalok kara énekel
Az udvaron pásztorok
Hada térdepel.
Bent csend, és friss széna
Illata leng a légben,
S ímhol a jászol,
Benne a kis Jézus trónol,
Előtte három király hódol
A barlang sem nagy,
S az is csak istálló.
Itt született a megváltó.
Nem született ő
Fényes palotába,
Nem tették csöpp testét
Címeres pólyába.
Hanem takarták
Jó meleg szalmába.
Nem fényes palotában,
Jött Ő a világra.
Nem tették kis testét
Címeres pólyába.
Hanem takarták
Jó meleg szalmába.
2011-12-10

37. Ímhol az ember
Mint nyálkás hüllő
Vergődsz a forró homokon,
S közben sasnak
Képzeled magad.
Aki kitárt szárnyakkal
Kering a magasban
Figyeli a prédát,
S lecsap terád.
Üvöltesz,
Ahogyan az
Oroszlán teszi,
Ha jön a
Langymeleg alkonyat.
Pedig, akár a nyúl,
Olyan gyáva vagy.
Túlértékeled önmagad,
Puszta léted.
Tudósaink mondják:
Ma már tudjuk.
Hamis a tézis.
Ma úgy tudjuk.
Ez a hipotézis.
Ne ösztönösen cselekedj,
Használd az eszedet,
Kevésen múlott,
Hogy az Isten
Emberré tett.
Megjegyzés: 2012

38. Ahogy jó Neked...
Ha süt a Nap,
Vagy dörögnek az egek,
Az életet úgy vegyed
Ahogyan jó Neked.
Ha dől a fal,
Nehogy alatta maradj.
Mindig csak azt tegyed,
Ahogyan jó Neked.
A nagyobbat
Vedd ki sokszor, ha tudod.
Ha nem így teszel gyakran,
Az életet elbukod.
Hogy önző vagy,
Nem is olyan nagy hiba.
Erre tanított mindig
Az életiskola.
A közelharc
Mindennapos, nem csoda.
Sorsod ezért mostoha
Nem Te vagy az ostoba.
Megjegyzés: 2012

39. Számvetés ez idő szerint
ŐSZ HAJÚ ANYÁM
Ősz hajú Anyám
Este vacsorával vár.
Félrehúzza
A sparhelten
Az ételt.
Kimegy
Utca elejére,
S vár, ha
Bementem
Munka után
A kocsmába
Egy sörre:
Hogy jövök-e már
Végre valahára.
Nézi örömmel,
Hogy eszem.
Egyszerű étel,
De fejedelmi
Ahogyan mindig
Mesélte,
S restelkedve
Vette kezébe
A fizetésem.
Tűzhely mellett ült
A fonott széken
Néha dobott a tűzre
Egy-egy csutát.
Hogy ki ne hűljön
A konyha melege.
Így anyák napján
Felidézem
A régi vacsorát.
S eltűnődöm:
Több mint tíz éve már
Hogy megcsikordult
Koporsója alatt
A kripta
Kavicsa.
Haptákban fekszik a
Selyemmel bevont
Deszkaládában.
Ahogyan állt
Ukrajna lágereinek
Olajfoltos,
Szénporos,
Gyűlölt talaján.
S fején kosárral
Hordta ki
A bányából
A mélység feketén csillogó
Aranyát.
Hány ember áll?
Ukrán, magyar, német
Keveréknyelvén
Az őr így kiált.
Az orosz tiszt is
Törte az ukránt.
Keréknyomból
Itták a vizet,
Mely egy hét múlva
Hoz tífuszt,
És halált.
De ő
Évek múltával
Hazajött, hogy
Megszülhessen engemet,
A fiát.
1954 május 7-én
Legyőzve a Halált.
Megjegyzés: Megtörtént események. 2012.
Élettörténetek anyák napjára hangolva

40. Ülök az ágyon
Ülök az ágyon,
A hintaágyon
Nevetnek rám
A csillagok.
Este az ágyon
Lábom himbálom
Fejem felett
A Hold ragyog.
Az öreg fákon
Bagoly rikácsol.
Vigyáznak rám
Az Angyalok.
A fénysugárban
Ezüstös sávban
Halkan figyel
A Balaton.
Megjegyzés: 2012

41. Szeretlek én
Szeretlek én, ha hagyod,
Ha Te is akarod.
Elmegyek végleg Tőled,
Ha Te azt akarod.
Figyellek könnyes szemmel
Szívem vággyal teli
Míg csapongó szíved
Nevem elfeledi.
Nem lehet a lelkünkben
Mindent eltemetni.
Mindent abbahagyni.
Még élni akarni.
Megjegyzés: 2012

42. Kutyahűség
Nagy barna szemeit
Reggel ha kinyitja,
Álombéli vadászat
Tükröződik vissza.
Halkan megugatja még
Az udvari macskákat,
Ezután jöhet
A napi szolgálat.
Csengettyűs hámot
A gazda ráteszi.
Nyakörvét feltenni
Már rég nem engedi.
Izmai feszülnek,
Fülét hegyezi.
Alig várja már,
Hogy elinduljanak,
Vak barátjának
Mutatja az utat.
Az ajtót megkeresi,
Az akadályt kikerüli.
S vezeti, vezeti.
Társát soha
El nem hagyja,
Lába mellől
El nem szaladna.
Dicsérő szavait,
Jutalomfalatját
Szívesen fogadja.
Dolgozik keményen
Örömmel, serényen.
Ha hazatérnek,
Hasznos volt a napja.
Este ha fáradt,
Állát lábára nyújtja
Mély álomba merül,
Visszatér a múltba.
Zöld mezőkön,
Tarka réten
Szaladgálva
Kerget pillangókat.
Velős csontról,
Jó szóról és
Barátságról
Álmodik.
S ilyenkor mintha
Mosolyogna egy kicsit.
Megjegyzés: 2012
Achátszemű Obszidián Alice

43. Székely gyermekek Kakasdon, a szomszéd portán
Hová mégy leányka?
Gyere bé nálunk.
Édesanyám!
Kié ez a nagydarab zsíros kenyér
Itt az asztalon?
A tiéd fiam.
Jaj de kicsi!
Kicsi gyermek.
Megint bépottyintottál
A nadrágba?
Ezt is Lázikának?
Azt is Lázikának?
Az Istenit Lázikának.
Annyuk,
Szólj a pujáknak,
Hogy hajcsák bé a tehent,
Meg a bürgéket.
Az Istenit Lázikának.
Megjegyzés: 2012

44. Álmomban Kupidó látogat
Mostanában
Hosszúlábú
Magas, szőke
Nőkről álmodom.
Skandináv
Szépségekről.
Ilyenekkel ritkán találkozom.
Egyet Porecsben,
Az Adrián láttam.
Bronzvörös bőrén
Világos kosztüm feszült,
Este a bárban,
Csillogott a haja,
Szőkén a holdvilágban.
Egy másik hölgy
Székesfehérváron
Várt engemet.
A vasútállomáson.
Úristen, Miatyánk.
Ferencz Jóska a mi apánk.
Harmadik a mozgólépcső
Huzatos peronján állt,
Kezében Varjuckó,
Mint ismertető jel.
Ekkor Ámor nyila
Gyorsan eltalált
A hamis kis Kupidó
Incselkedett velem.
De nagyon jó.
Csalfa, csalóka csók
Kéjes csúcsán
Álmaim valóra váltak.
Hálószobámban, ágyamon
Jó illatú, dúskeblű
Hajnal ébredez.
S én e langymeleg
Kebel felé kapok,
S incselkednek velem
Lágytestű, pucér
Gömbölyded, pajkos
Huncut angyalok.
Megjegyzés: 2012

45. Ikernek születni...
Kemény belső
Harcok árán,
Másodmagammal,
De elsőként
Megszülettem.
Vért, mocskot,
S halál leheletét
Hagytam mögöttem.
Az eredendő bűnt
Lemosandó
Másnap megkereszteltek,
Hogy ne bűnben haljak meg,
Mert olyan satnya
Volt az ivadék.
Apám húsz év múlva is mutatta,
Honnan vették tőle a vért.
Az anyatejet
És a csokit is
Mindig megfeleztem
Örökségem odaadtam
Mert már saját házban laktam.
Mindenért megfizettem,
Íme életemet
Csaknem leéltem.
Nehéz sorsú élet
Van már mögöttem.
Remélem, hogy
Énérettem is
Meghalt Jézus
A kereszten,
S harmadnapra
Feltámadt
Húsvét hajnalán.
S imáimmal bűneimet
Levezekeltem
Végre talán.
Megjegyzés: 2012

46. Élni...
Élni rossz,
Vagy
Élni jó.
Ez a kettő verzió,
Életminőségtől függ talán.
Materialista szemlélet:
Élni csak egyszer lehet.
Ámbár némely egyház
Hirdeti az örök életet.
Borzasztó, őrület.
Vajon ki akarhat
Örökké élni?
Keresve keresem.
De a csúcsok csúcsa,
Egy másik elmélet.
S ez elgondolkodtató.
Más alakban visszatérni:
A reinkarnáció.
Azért a dologban
Valami mégiscsak lehet,
Miért ragaszkodik
Mindenki annyira
Ehhez a...
Élethez?
Megjegyzés: 2012
A kipontozott szó helyére mindenki beírhatja a maga jelzőjét.
Jó játék. Igaz?
Írjunk együtt verset.

47. Össze-vissza vers
A házasság,
A válás,
A bő gyermekáldás.
A hess,
A fess,
Itt szörnyű ricsaj lesz.
Az állomás,
A látomás,
Valami nagy változás.
Jön a Makaróni, Makaróni bíró.
A kutya a hájjal,
A macska a májjal.
A pék a péklapáttal,
A kovács a kalapáccsal,
A kőműves a kanalával.
A költő a pennájával,
A strici egy lánnyal.
Egy tiszt a puccerjával,
Katona a puskájával.
De hová lettek
A vitézek?
Közöttünk elvegyültek.
Útkeresztben bádog Krisztus,
Hová lett a magyar virtus?
Megjegyzés: 2012

48. Rég elmúlott már
Rég elmúlott már,
Mikor titokban
Átzokogtam az
Egész éjszakát.
Keserű könnyekkel
Áztattam a párnát.
Ma már csak ritkán
Fordul elő,
Hogy tehetetlenségemben
Dühödten felkelek,
S mint az ágyszomszédom
Ki leszállt az ágyról,
A zuhanásra vette észre,
Nincsen lába,
Így nem tud kimenni
Az utcára.
Én is álmomból
Nagy fényességre
Ébredtem, de még
A poharat is levertem.
Nem jött vissza a fény,
Ahogyan reméltem.
Csak álom volt csupán,
Hogy látok,
S hogy megtalálom a ruhám,
Szerencse talán.
A nővérke mondta,
A cukorbetegségbe még
Nem halt bele senki,
De a szövődmények...
Az már döfi.
A szívinfarktus pedig
Azért jó, mert
Megelőzi a rákot.
A jó édesanyátok...
Megjegyzés: 2012 aug. 3.
A kórházi viszonyokról kötetnyi irodalmam van. Egyszer még megtudjátok...

49. A jel
Az értelmes ember
Mindenre felfigyel,
Megmutatja sorsunkat
Csak érteni kell,
A jel.
A Föld sarkain
Tonnaszámra
Omolva olvad a jég,
A sivatagot
Száguldva tágítja
A szárító szél.
Homok alól menekül
A méregfogú vipera
Szomjazva szikkad
A sárguló levél.
De az emberek
Nem értették a jelet,
Hogy fejük felett
Oázis lebegett,
Hogy az oroszlán
Zebra helyett
Majomkölyköt evett,
A majmok helyette
Elloptak egy gyereket,
S a kutya
Farkast kölykezett.
Káosz van,
Mert megszűnt
A rend.
S fölöttünk
Süvölt a szél
A magasban kavarog,
Majd lecsapva felkavarja
A homokot,
Ami eltakarja a Napot.
A földre sötét
Porfelleg borul
A teremtmények apró
Lyukakba bújnak el
A folyók kiszáradnak,
A tengerek megáradnak,
Mindez intő
Jel.
Mert letértünk
Az igaz útról,
Mely kijelöltetett
S Mammont imádva
A romlásba vezetett.
S visszatérni már
Nehezen lehet,
Mert nincs olyan
Még meg sem született
Aki ismét
Vezetőnk lehet.
Egy új Messiás.
Megjegyzés: 2012 aug. 10.

50. Istenkáromlás
Felveszek a földről
Egy marék port
Kezemben tartom,
S beleköpök.
Összegyúrva sarat csinálok,
Ahogyan Jézus
Tette egykoron.
Szemhéjamra teszem,
És várok.
Semmi!
Megint csak rájöttem,
Hogy nem vagyok
Isten.
Bocsáss meg
Nekem,
Hogy vétkeztem.
Megjegyzés: 2012

51. Várom a párom
Várom a párom,
Nem jön az álom,
Éj leple alatt
Eljön-e még?
Hinni szeretném,
Bennem a remény,
Boldog szerelmét
Adja az ég?
Szemét lehunyva
A küszöbön áll,
El nem szaladna
Sohase már.
Megjegyzés: 2012

52. Ünnepi hármasugrás 2012
MIKULÁS
Ha jó voltál ma,
Jókedvű, és vidám,
Nem morcos, és nem arrogáns,
Ha még hiszed,
S várod a csodát,
Ajándék jár Neked,
Nem aranyos virgács.
Ma este még
Hozzád is eljöhet
Egy elképzelt
Várva várt
Mikulás.
2012. 12. 6.

SZENTESTE
Karácsony este
Angyalok szárnyán
Belopództam
A szobádba.
Majdnem eltévedtem
A félhomályban.
Talán hívatlan
Vendéged voltam,
Ajándékba
Magamat hoztam.
Elbújtam!
Én látlak tégedet,
Te nem láthatsz engemet.
Pedig itt vagyok
Veled
Ha keresnél,
Szívemet a
Fa alatt
Leled.
Csupán csak
Ennyit adhatok
Neked.
Örökbe.
2012. 12. 24. Karácsony szenteste

BOLDOGULJ
Szilveszter éjszaka van,
Holnap új évre ocsúdok,
Mivel segíteni
Semmivel nem tudok,
Csupán csak
Jónak vélt
Tanácsot adhatok
Nincs a Nap alatt
Semmiféle új,
Titok,
Szívem melegével
Csak annyit mondhatok:
Boldogulj!
2012. 12. 31. Szilveszter

53. Gyöngyház nyelű kiskésem
Gyöngyház nyelű a késem, a késem,
Barna lány a szerelmem, szerelmem
Elveszett a kiskésem, kiskésem,
Elhagyott a szerelmem, szerelmem.
Milyen ember az olyan,
Akinek kése és
Szeretője nincsen.
Megtaláltam a késem,
Visszajött a kedvesem.
Nem kell újat keresnem.
A régit elöl
Kieresztem,
Az újat hátul
Beengedem.
Megjegyzés: 2012

54. Imáim
Aki hajóra száll,
Mondjon el egy imát.
Úgy talán
Meghallgatásra talál.
Megúszhatja,
Ha süllyed a hajó.
Kiúszhat a cápák elől,
Ha közel a kikötő.
Kettőt imádkozzon
Ki repülővel száll.
Fenn a felhők felett
Mivel nem te vezetsz
Talán megmenekülhetsz,
Egy ejtőernyővel,
S Isten segedelmével.
Ha jó hátizsákot
Vettél fel.
Ki háborúba indul,
Három imát mondjon.
Hogy Isten óvjon
A golyótól,
A készületlenül ért
Hirtelen haláltól.
Az értelmetlen
Földi áldozattól.
De ki megházasodott,
Mindennap imádkozzon.
Érte, vagy miatta,
Egyre megy.
Nem ezen múlhat.
Mert könnyű, vagy
Nehéz az iga,
Többé soha
Nem szabadulhatsz.
Megjegyzés: 2012

55. A sült galamb
Az éjszaka álmomban
Sült galambot láttam,
S a számat kitátva
Vártam, s vártam...
Hirtelen arra ébredtem,
Éppen elrepült felettem.
Az üveghegyen túlra,
Akkor arra gondoltam:
Mi lehet az
Üveghegyen túl?
Biztosan nem egy
Kurta farkú malac túr.
Ahogy a mesében
Lenni szokott.
Vagy terülj-terülj asztalkám?
Az volna egy csoda ám.
Mi lehet a hegyen túl?
A remény, és
A mindenkori menedék.
S az esély
Hogy lesz
Egy kis pénzem,
Ha visszakapom
A sok üvegbetétet.
Megjegyzés: 2012. szept. 6.

56. Lépj egyet hátra
Ha felértél a csúcsra,
Lépj egyet vissza.
Aztán nézz hátra,
A visszaútra.
Ha vársz egy villamosra,
Lépj egyet hátra,
Régen volt divat
Felülni a tujára.
A metró vezetőjének
Mindennapos élmény
Meglátni az alagút
Végén a fényt.
Akkor ijed meg igazán,
Ha elromlik a fék.
Lépj egyet hátra,
Ha ott a szakadék.
Ösztönösen érezd
A félelmet
Ne dobd el ok nélkül
Az életet.
Háborúban is előbb
A hősök halnak meg,
Majd a vakmerők,
Utána a maradék.
Végül a menekülők.
Csak arra vigyázz,
Hogy gyáva ne légy.
Gyáva ne légy.
Megjegyzés: 2012. aug. 12.

57. A Hold és a Nap
A Hold arca, és a Nap haja
Láthatom este az
Ezüstös Holdnak
Fényesen csillogó
Hűvös orcáját.
Látom a napkorong
Fényben tündöklő
Világot teremtő
Arany fonalát.
Értelmet kibontó
Otthonmaradó
Faluban tanító,
Aranyló haját.
Erdei gazok közt
Halkan megbúvó
Illatát ránk ontó
Szerény ibolyát.
Az égbolt, s a tenger
Ajándékával
Boldogan kérkedő
Kéklő szemeket.
Mosolygó orcáját
Gyöngyös fogsorát
Pirosló csöpp száját
Mely mindig nevet.
Szívének legmélyén
Soha nem feledve,
Be nem vallott hévvel
Még ma is szeretve.
Megjegyzés: 2012

58. A nőkről
Az idejekorán
Tőről szakított
Bimbózó rügyektől
Elvásik fogunk.
Meg kell várni amíg
Az érett gyümölcs
Önként ölünkbe hull,
Önmagát kínálva,
Enyhíteni étvágyunk,
Akaratlanul.
Megjegyzés: 2012

59. Élni kell...
Egy üveg szekszárdi Kadarka
érzem, hogy messze visz el.
Előre, nem hátra nézni,
mert élni, s élni kell.
Mikor kezedbe vetted a sorsod,
rögtön rendőr vitt el,
miután kiengedtek,
azóta másik figyel.
Főnököd veled ordít,
de a cementet
ő lopta el,
mert élni, élni kell.
Hogy iskolatársad
volt a besúgó,
nehezen hiszed
s hogy többre vitte mint te,
azt jobb ha elhiszed.
Ezentúl még félni kell?
mert élni kell, élni kell.
A nehezen megszületett
satnya ivadék,
ha elvégezte egyetemét,
jó ha nyulat,
vagy tyúkot tenyészt.
Néhány év múlva
felveti az ész.
Az ő gyereke is csenevész
néha visszaüt,
de a lényeg az,
hogy a Mari cipót süt,
és nem eszi meg a penész,
mert élni kell, élni kell.
Életedben a siker
csak nagyritkán jön el.
Verseidet ugyan ki olvassa el?
hangod még mindig mutál,
de vajon mi marad
egy költő után?
Sok vers.
egy-két könyv,
és néhány
örökérvényűnek vélt
őszinte
gondolat.
Kötve hiszem
hogy ezektől
az emberiség
tovább halad.
Megjegyzés: 2012

60. Politicusz - demokraticusz - humanicusz, ja és hungaricusz
kérem szépen,
ne mondjátok meg anyámnak,
hogy politikus lettem.
inkább mondjátok azt,
hogy egy kuplerájban vagyok
bárzongorista.
ámbár hosszú a lista
ahol dolgoztam,
vagy inkább a pénzt kaptam
igazából rosszat
soha senkinek nem akartam.
csak miután
a gerincem megroppant
a teher súlya alatt
csak az orromig látok,
politizálok, és
privatizálok, privatizálok.
azt azért ne gondoljátok,
hogy telhetetlen vagyok,
csak már a gyerekek is nagyok.
az asszony is éli
az unatkozó úriasszonyok
sanyarú életét.
hogy mások nyomorát
ne lássam
másféle helyekre jártam
a cigányság ügyében
az Azori-szigeteken üdültem.
a kisebbségi jogokért
a világ végére is elmennék.
messzebbre is jutnék,
ha gerinces lennék.
bolond nagybátyámnak volt két lova,
mindig egymás mellé fogta őket az ostoba.
nem is hagyták őt a kátyúban soha.
csak azóta nevetnek rajta
a buta emberek
mióta az egyik lovat előre,
a másikat hátulra fogja be.
szétszakad lassan
az ország szekere.
annyira bevált:
bevezettük mi is
a parlamentben.
Megjegyzés: 2012

61. Jánosáldás
Jánosáldás
Búcsúzóul koccintsunk pohárt
Kedves egészségetekre
Köszönjük, hogy eljöttetek,
Isten Veletek,
Legyetek szépek, és kövérek,
Máskor is jöhettek,
Ha jöttök lesztek,
Ha hoztok esztek.
Semmit nem ígérhetek.
Jót ne halljunk felőletek,
Mert a jó mindig gyanús.
Örömmel elviseljük,
Ha nektek sem
Minden sikerül.
2012-11-01

62. Elindulok
Elindulok,
De hosszú az út,
Megrövidítené az időt
Egy repülő,
Vagy egy hajó
Olyanra nem ülök fel,
Amíg a Föld forog,
Mert még egy széken is szédülök,
Ami nem stabil,
Ami imbolyog.
A ringlispíles is
Bezárja a boltot,
Ha meglátja, hogy jövök,
Pedig minden körhintát
Nagyívben elkerülök.
Még ha bort iszom is
Nehéz megállni,
Állítsátok meg a menetet,
Mert arról is
Le akarok szállni.
Megjegyzés: 2012.

63. Variációk
Az én csizmám
Csikorgós, csikorgós.
Ingyen adta
A szatócs, a szatócs.
Azért adta ingyér
A szatócs, a szatócs,
Mert a csizmám
Csikorgós, csikorgós.
Az én csizmám csikorog, csikorog
A varga meg vigyorog, vigyorog
A varga azért vigyorog, vigyorog,
Mert a csizmám csikorog, csikorog.
Az én ágyam nyikorog, nyikorog
Az asztalos mosolyog, mosolyog
Az asztalos azért mosolyog, mosolyog,
Mert az ágyam nyikorog, nyikorog.
Az én kocsim zireg-zörög,
A lószerszám csireg-csörög.
Nem hallom, hogy csireg-csörög,
Mert a kocsim zireg-zörög.
Megjegyzés: 2012

64. Harangszó
A harangok szava felhallik az égig
Templomunk tornyában
Két harang lakik.
Hangjuk messzire hallatszik,
Egészen az égig.
Misére hívják az élőket,
Elkísérik a holtakat.
Vidáman mennek az Úrhoz,
Vigadozva járulnak színe elé,
Dicsőségét hirdetvén.
Minden megbocsájttatik,
A bűn és az erény.
Megjegyzés: 2013. 07. 26.
Hét éve, ezen a napon halt meg öcsém. Reá emlékezem ezzel a verssel.

65. Csillagok, csillagok
Bebetonozzák magukat
Kemény, szürke cementbe
Négyágú, ötágú, hatágú
Hamis csillagok
Nem olyanok,
Mint amilyen
Fent az égen ragyog.
Alig száz éve tán,
Hogy virít
A vörös
Oly sok homlokon,
De ezredévek óta
Népek senyvednek
A Dávid csillagon.
Mostanság újra
Felüti fejét
Sok régi borzalom,
Elhangoznak őrülten
Merész mondatok.
Nem akarok látni
A Magyar Hazában
Sem sárga,
Sem vörös
Sem másmilyen
Csillagot.
Van nekünk ősi jelképünk,
Mely örökkön ragyog.
Megjegyzés: 2012. 11. 30.

66. Már túl sötét
Már túl sötét
Volt az éj.
Aludni tért a fény.
Felhők mögé
Bújt el a Hold,
S az erény.
Csak én láttam,
Szemeden a fátyolt,
Arcod könnyben úszott.
Körülötted mindenki
A szerelem
Hiábavalóságáról
Szónokolt,
Te pedig
Ahhoz mentél,
Aki már akkor
Saját házában
Lakott.
Megjegyzés: 2012. 11. 02.
1975 környékén

67. Kissé fáradtnak tűnt...
Kissé fáradtnak tűnt az arca,
Az alvóké olyan halovány.
Mellette a vizes pohár.
Nem ivott belőle,
Félig üresen áll.
A búza, ha megérik,
Élhetné világát,
De kipereg a szem már,
Fogják a kaszát,
S levágják.
Vajon észrevetted- e
Hogy könnycsepp alakú
A búza lepergő szeme?
Siratja önmagát.
Elszórja magvát.
Nyugodt, és halovány
Volt az arca,
Piros orra megfakult,
Csupán csak ott feküdt,
Akár egy holt.
Szalmakalapja alatt
Megsárgult a kóc,
Nem történt semmi,
Csak örökre
Elment egy bohóc.
Megjegyzés: 2013. 06. 13.
Csak úgy magamnak...

68. Egy este...
Mint fagyott üstökös,
Melegségre vágyva,
Hosszú hideg útjáról
Néha visszatér,
S egy szikrától kigyúl,
Hogy fényét szórja szét.
Egy este jöttél
Hogy felragyogj.
S másnap visszahullj
A kihunyni készülő
Örök csillagok közé,
Hol eláraszt mindent,
A viola színű fény.
S feltornyosul
A negyvenévnyi remény.
Így kerek ez a világ,
Éljen, s illatozzon
Minden csodálatos virág.
Mely fekete,
Mint a világ.
Megjegyzés: 2012. szeptember 30.

69. Kútmérgezők
Régi bölcselet a
Vincellér igazsága.
Útból, kútból
Senkit nem szabad
Kizárni.
Tilos a vízbe
Mocskot dobálni,
Az útba árkot ásni,
A töltést a szomszédra
Záporkor átvágni.
Ma a kútmérgező
Nem csinál a kútba,
Csak a kávájára,
Aztán belerúgja.
Megjegyzés: 2012. 12. 13. Luca napja

70. Árvaságra jutva
Milyen szép nagy,
Kerek ez a világ.
Tarka udvarokon,
Néma sírkertekben,
Nyílik a sok virág.
Reggel kitárul a horizont,
Lassan körbeér a pont.
Estére mindig bezárul a kör.
A Nap és a Hold is
Sötéten tündököl.
Nem látom, hol van,
De tudom, hogy ott van.
Ahol lenni szokott.
S keringnek körülöttük
Ragyogó csillagok.
Sok-sok dolog,
Mégiscsak megváltozott.
Annyi ember volt,
Aki elbúcsúzott
Még több az,
Aki csak elhagyott.
Többekről tudom,
Hogy hol lelem meg,
Sokakat Rúzsamájban,
Egy kriptában
Másokról azt gondolom,
Régen elfeledtek,
Szívükből kitöröltek,
Élve eltemettek.
A számvetést én is
Lassan abbahagyom,
Mióta tudom
A Nap énreám már
Halványabban ragyog.
A dolgokat csinálhatja bárki,
De megszületni,
Élni, és
Meghalni helyettem
Nem tud akárki.
Megjegyzés: 2012. szeptember 7.

71. Száraz malom
Fejemet önként
Igába hajtom,
Mint betört barom
Nyakamat tartom.
Nem szaladgálok
Vadul, szilajon,
Sivár ugaron.
Feszül a járom,
Morog a malom
Süvölt a huzat,
Az üres garaton.
Nem terem búzaszem
Elvadult földeken.
Megjegyzés: 2013. 04. 15.

72. Mostanság igencsak...
Mostanság igencsak
Elhanyagoltad hívedet.
Vajon bánat, vagy öröm
Hevíti lelkedet?
Felejtésed oka
Mindkettő lehet.
Mert, hogy szívedből
Kitörölj engemet,
Meg nem történhet.
Megjegyzés: 2013. 04. 26.

73. Zöld a fű
Azt hittem régen,
Hogy mindig
Kék az ég, és
Zöld a fű,
Az élet egészen
Ilyen egyszerű.
Bizonyosságom megremegett,
Mikor a laktanyában
Zöld festékkel
Fújtuk le a gyepet.
Aztán azt mondták,
Fessük be az eget.
Nem az volt a kérdés,
Mivel?
Hanem hogy
Milyen színű legyen.
Ha hullámzott,
Gereblyéztük a vizet,
S disznópörzsölővel
Olvasztottuk a jeget.
Póznával vertük a diót,
Bár magától is leesett,
Ha már kirepedezett.
Némely dolgok
Teljesen feleslegesek.
Ezek az emberek
Mindenkor azt hiszik,
A szögletest gurítják,
A gömbölyűt viszik.
Önbizalmuk irigylésre méltó,
Rájuk odafigyelek,
Mert veszélyesek.
Bebizonyítják, hogy
Nincsenek lehetetlenek.
Megjegyzés: 2012. 12. 12.

74. Az utolsó ember
Ha már az utolsó ember is
Meghalt a Földön,
Mi néma sakálok
Húzgáljuk testedet,
Örülsz, hogyha
Fényesre kopott
Koponyádat megleled.
Csontos kezeddel felemeled,
Üres tarisznyádba rejted.
A nem létező utókornak
Emlékül elteszed.
Néha dicsekszel vele,
Mikor előveszed.
De nincs, aki
Szembe jöjjön veled.
Megjegyzés: Néma sakálok dala
2012. 11. 19.

75. Politikuss
Ha megválasztanak,
Házad kapujáig
Leszurkozzák az utat.
Ha visszahívnak,
Visszaállítják
A földes utat.
De ez nem biztos...
Nem törvényszerű,
Nem ésszerű.
Megjegyzés: 2012. 12. 12.

76. Futnak előttem
Futnak előttem
A mák és a holnapok,
Sokat írok Neked,
Hogy olvashass,
S én oly keveset kapok.
Vágtatnak a napok,
Lélekben itt vagy velem
S írok Neked.
De üresek a holnapok.
Nem jön levél,
Az ember remél,
Nem jön levél.
Megjegyzés: 2012. 11. 10.

77. A végén
Földbe vertem egy nagy karót,
Beledöftem a szívébe.
Átszúrtam a Föld szívét,
Elkalapáltam a végét.
Ki ne húzhassa senki sem,
Maradjon bűnös testében.
Nyughasson békében.
Megjegyzés: 2012. 11. 05.

78. Mindennap kicsit meghalni
Mindennap egy kicsit meghalni
E világot lassan elhagyni.
Ez a végső elhatározás.
Nem egyszerre,
Mint a robbanás,
Ami szétvet
Ahogy a szilánkok sorát.
Hanem, mint a
Belső korhadás
Mit férgek hordanak szét.
S összerakni többé
Már nem lehet,
Hé emberek!
Söpörjön össze valaki,
Hogy egy helyen,
Egy kupacban legyek.
Úgy talán
Könnyebben lehet
Feltámadni.
Megjegyzés: 2012. 11. 12.

79. Mint hasábfát
Ha meghaltál,
Mint hasábfát
Dobnak a kazánba,
Legalább egyszer,
Meleg lesz a szobában.
A zuhany alatt álltál,
S vártad
Víz folyik-e
Vagy gáz
A csövekből
Vér szivárog olykor
A barna kövekből.
Beitta magát,
Mint a szag,
Melyet árasztanak
Ma is a falak.
Az émelygő édes
Illat a légben,
Beszivárgott vér
Két méter mélyen.
Nem oszlik el
Soha, soha.
A vonat füstje
Rátapadt a peronra.
Gyűlölettel gondolsz
A marhavagonra.
Megszökni nem lehet,
Neveltetéstől fogva,
Hiszen fenn van a vonaton
A dunyha, meg a sonka.
Milyen messze van még
Az az Ukrajna?
S csak azt a
Hosszú szőke hajfonatot
Tudnád feledni
S az ezernyi cipőt,
A gyengeségtől
Latrinába esett
Sikoltozó nőt.
A gimnasztyorkás
Katona mosolyát.
Jaffaje matty.
Hogy tudjál sírni,
A keréknyomból
Megtanultál inni
Fejed tetejétől
Gerinceden át
A talpadig
Nyomott a szén.
Feketén csillogott,
Mint a szembogár
Ha a kosár súlyosan
A fejedhez nőtt.
S anyád sem ismert meg,
Mikor kopaszon
Katona ruhában
Hazaosontál a hostelon.
Vissza lehetne-e
Forgatni az időt?
Hiszen házadban
Már más lakik,
S betámasztja a kaput,
Hogy nehogy visszajuss.
Kint állhatsz hajnalig.
S megkérded akkor
Az egy igaz Isten
Ilyenkor hol lakik?
S mi miért imádjuk
Százféleképpen.
Mikor reszkető testtel
Térdepelsz éppen.
Az oltár előtt.
A hideg köveken.
Megjegyzés: 2012. 10. 20.
Lágerből hazajött anyám elmesélése nyomán.

80. Harangok
Azt mondják, csak a halálban van igazság a Földön. Tényleg?
Meghalt a falu bírája.
Szól érte a templom
Négy mázsás harangja.
Azt kongatja,
- Házát, földjét, szőlőjét
- Házát, földjét, rézpénzét.
Meghalt a falu bolondja.
Szól érte a falu
Kis lélekharangja.
Azt kongatja,
- Ringye-rongya,
- Ringye-rongya.
Megjegyzés: 2012. szeptember 30.

81. Esik az eső
Ha az ember már
Hosszú napok óta
Az ablak előtt áll,
Unott-idegesen
Jobb időkre vár.
Lesi az ég alján
Feljön-e a szivárvány.
De csak esik az eső.
Özönvízszerűen ömlik mindenünnen,
Mintha örökre el akarná
Önteni a vad zápor
E cudar világot.
Közben dörög az ég,
Villámlott jó elébb.
Egészen magasról
A Földig cikázott.
Zeusz haragvón
Viharos villámokat rázott.
Akár ha össze akarná
Zúzni a világot.
Mindenünnen szürke
Árnyak bújnak felfelé,
A színeket kíváncsian
Csak a fény csalogathatja színe elé.
A nagy Univerzum is sötét,
Csak a mi földünk kék.
A talajon hideg a szél,
De a magasban sistereg a levegő.
Kopaszodó ágú fákon
Didereg az őszi levél,
Teste reszketőn remegő.
Fázós öregasszonyként.
A ráboruló köd,
Betakarón óvó kendő,
S csak vigasztalhatatlanul
Esik az eső.
Megjegyzés: 2013. 07. 07.

82. Mesterem mondta
Az a rendes iparos,
Aki mindig italos, és
Sohasem részeg.
Csak kellemesen
Alkoholizáló mester.
Nem vagyok én részeg,
Csak boros.
Nem keskeny az utca,
Csak szoros.
Nem tántorgom,
Csak a lépést cifrázom.
Ez nékem egy
Régi szokásom.
Régen hét napig ittunk,
Egy napig gyógyultunk.
Ma egy napig iszunk,
Hét napig gyógyulunk.
Az igazi mester
Nem tanítványokat nevel,
Hanem újra csak mestereket.
PVC a házunk teteje,
PVC-vel van minden tele.
PVC az asztal lapja,
Meg a szék.
PVC a WC vezeték.
Ma olyan világot élünk,
Hogy az egyforintos fagyi is
Kettőszázba kerül.
És soha semmi
Nem sikerül.
Amíg nálam tanulsz,
Mindig tedd fel a sapkát.
Akkor tanultad
Meg a szakmát,
Ha a golyóba,
Beleesztergáltad
A kockát.
A vizes gyerek,
Sose kesereg,
Ott a metsző,
Nagy a feje,
Nyomja eleget.
Manapság az a sztár
Aki a TV-ben
Letolja a bugyiját.
A dolognak
Akkor van vége,
Ha a papírmunkát is
Valaki elvégezte.
Megjegyzés: Okulás névnapomra
2012. október 19.
No, ez az ember már nem él.

83. Farkasbőrbe bújt bárány
Éhes volt a farkas,
Szomjas volt a bárány.
Megette őt
A patak partján.
Báránybőrbe bújt
A farkas,
Farkasbőrbe bújt
A bárány.
Megjegyzés: 2012. október 26.

84. Vadászat
Reccsen a száraz ág,
Megtöri a csendet
Erdő sűrűjében
Zavarják a rendet.
Puska csöve kattan.
Bozótba menekíti
Malacát a vadkan.
Bokorban csendesen
Reszket az őzgida,
Az anyja rejtette oda,
Hogy túlélje az ivadék.
Míg őt halk vágtával
Elnyeli a nyiladék.
Szarvasbika lépdel
Királyi kéjjel
Hátravetett fővel
Suhan át a réten.
Idegen illatát
Érzi a légben.
Varjak károgása
Jelzi a veszélyt
Futás, menekülés
Ad némi esélyt.
Az emberben
Nincs semmi alázat,
Mert az urak még
Mindig vadásznak.
Megjegyzés: 2012. október 5.
A gemenci erdőben láttam...

85. A nappali csillag
Fényévekben számolhatjuk
A csillagok közötti
Irdatlan távolságot,
Bárhogy is kutatjuk
A messzi világot,
Be kell látnunk,
Számunkra legfontosabb csillag
A Nap.
A nappali csillag.
A sok milliónyi Nap
Ragyogását csak
Éjszaka látjuk,
A fény sebessége:
Háromszázezer kilométer
Másodpercenként.
Egy év alatt az hány kilométer?
Akkor nekem jó a szemem,
Mert messzire ellátok,
Egészen a csillagokig.
Ahonnan a fény utazik
Évszázadokig.
De ha kialszik a Nap,
Nyolc percig még látom,
Mert nyolc perc,
Míg a Földre ér a fény.
Utána végleg, örökre
Reánk borul az éj.
Megjegyzés: 2012. 10. 25.

86. Vadgalamb sirató
Vadgerle hajnalban
Keresi társát,
Elvitte éjjel a
Halálmadár.
Kuviknak fiai
Elvannak egy napig
Míg újra
Eljön a sötét.
Csak a galamb
Siratja párját,
Egyedül őrzi a fészkét,
Megölték szegénykét!
Megölték szegénykét!
Megjegyzés: 2012

87. Dzsigoló
Odafigyelés
egy jó szó
a parketten
kellemes ölelés
tánc végén
egy kézcsók,
forró hideglelés.
Az asztalnál jégbe hűtött
Édes pezsgő pukkan,
ez a dzsigoló.
Régi emlékképek
feltóduló sora,
eddig miért voltam
ilyen ostoba,
az erény, és hűség
porlepte szobra.
Pénz csak annyi kell,
Hogy mindig elég legyen.
Autót, ruhát, szerelmet
Ne hitelbe vegyek.
Mindig a társaság középpontja legyek.
Hogy dzsigolóval jöttem?
Ezért ne aggódjatok,
Irigyeljetek.
Egyebet nem mondhatok.
Talán néha
Boldog is vagyok.
Megjegyzés: Egy unatkozó úriasszony életéből...
2012

88. Bármit is...
Bármit is állítanak rólam
Nem igaz.
Ha mégis kiderül,
Hogy igaz,
Akkor azt kimagyarázom.
Jó híremet vigyázom,
Nektek elárulom,
A dolgokat nem értem,
De megmagyarázom.
Néha azt remélem.
Összecsapnak mellettem
Jó és rossz szellemek,
Fejem felett vonulnak
Fekete fellegek.
Ti értitek ezt?
Mindenféle emberek
A világból.
Megjegyzés: 2013. 07. 20.

89. Más volt az én életem
Más volt az én életem
Hosszú-hosszú éveken
Át.
Mások elől
Fal mellé húzódva.
Bár,
De mostanság
Akár,
Mint beteg állat,
Kihúzódom
A testet gyógyító
Melegre, s a fényre
Házam küszöbére.
Most már merészen,
Akarva, nem akarva,
Fejemet büszkén
Magasra tartva,
Bátran belenézhetek
A Napba.
Megjegyzés: Év végi elszámolás...
2012. 12. 10.

90. Régi nevek az országlók közül
Régen némely királyok
Tudtak uralkodni
De manapság
Szakadt gönczel és
Üres kupával
Törött sólyom szárnyán
Nem lehet torgyánkodni,
Mert a kádárok
Nem járnak cifra szűrben.
És a bolond
Felmutatja csörgős sipkáját,
Ez volt a te koronád királyom?
Megjegyzés: 2012 aug. 21.

91. Én nem karácsonykor...
Én nem karácsonykor
Szeretnék meghalni.
Családomra ünnepkor
Bút és bajt hozni.
Két ünnep közt,
Úgy tán igen,
Az új esztendőt már
Nem kezdeni el.

92. Mindenki alszik
Mindenki alszik,
Szép álmokat.
Hívjátok elő
A vágyakat.
Dobjátok sutba
A bánatot,
Ne hagyd uralkodni
A kárhozatot.
Reggelre kelvén
Virradóra.
Ugorj az ágyból
Kakasszóra.
Élvezd az életet,
Amíg lehet.
Amíg csak lehet.
Megjegyzés: 2013. 04. 03.

93. Az égen
Szörnyű tűzkígyó
Fenekedik az égen.
Hirtelen, hamarvást
Háborúság lészen.
Bárányfelhők úsznak
Sietve, serényen
A nap, a hold, a csillagok,
A fény ragyog.
Az Auróra fenn északon,
Tündököl a havas tájakon.
Az ég alján
Ível a szivárvány.
Színeiben pompázva,
Mint pogány bálvány.
Megjegyzés: 2012. 12. 24.

94. Kiállításon
Szívem melegével
Érzem a képet,
Ha átsugárzik
Annak ereje.
Nem jut el fénye
Kihunyt szemembe,
Eltompult annak már
Tengerszín kékje.
Csak, ha igazi tűz
Lobog a képben,
Az sugárzik át,
Lágyan szelíden
Képzetemig.
Megjegyzés: 2013. 05. 23.

95. Válás
Bírónő a tárgyaláson,
Olvassa a leltárt:
Egy ciha,
Egy dunyha,
WC kefe,
Használt.
Asztaltól, ágytól,
Elválunk,
Mikor kenyértörésre
Kerül a sor,
Szék, tányér, kanál,
És a csörgés...
Családi ház,
Nyaraló,
Autó,
Kripta.
Mindennek a fele,
Amikor akarsz,
Akkor fekszel bele.
De a lényeg:
Elsiklunk felette,
Ki vigyáz a gyerekre?
Megjegyzés: 2012. 12. 29.

96. A dolgokról
A dolgokról, a micsodákról, és a hogyishívjákokról
A dolgokat
Csinálhatja
Bárki,
De jó munkát és
Szép öregasszonyt
Ritkán lehet
Látni.
Megszületni,
Élni,
Meghalni
Helyettem
Nem tud
Akárki.
A mókuskerékből csak a
Legvégén szállj ki.
A micsodákat már elérted,
De a hogyishívjákokra kell még
Egy kicsinykét várni.
Megjegyzés: 2013. 02. 18.

97. Születésnapodra
Ne számold kedves
Hány évet éltél,
Nem tehetsz arról,
Mikor születtél.
Életedben sokszor
Örültél, és féltél,
Eljutottál addig,
Hogy egy újat lépjél.
Rugaszkodjál neki,
Tovább az éveknek,
Ne hagyd abba addig,
Míg sokan szeretnek.
Megjegyzés: 2013. 05. 03.

98. Angyal szállt az égen
Angyal szállt az égen,
Elsuhant csendesen.
Lángot vitt kezében,
Ragyogó fényesen.
Angyal szállt az égen,
Halk suhogással.
Kezében lángot vitt
Fényes ragyogással.
Oszlatni sötétet,
Elhozni a fényt,
Hitet vesztett
Embereknek
Adni a reményt.
A megváltást várva,
Az utolsó reményt.
Tömjén füstjén át
Érezni az erényt.
Angyal szállt az égen,
Elsuhant csendesen.
Lángot vitt kezében,
Ragyogón, fényesen.
Megjegyzés: Most, augusztus elején haladt át a Föld egy százhetven évenként érkező üstökös csóváján, ami fényesen ragyogott és néhány csillaghullást okozott. Erről a szép jelenségről íródott ez a vers.
2013. augusztus 11-12.

99. Válasszunk magunknak illatot
Hogy mennybe,
Vagy a pokolra jutnak-e
A vakok,
Azt az illatok alapján
Döntik el...
A mennyben angyalok
Kara énekel,
S tömjén illata
Leng a légben.
Tisztítja a lelket,
És a szellemet.
A pokol tornácáról
Kénkőnek füstje gomolyog,
Ki hová menne,
Orra után döntse el.
Válasszon magának illatot.

100. Harangok hangjai
Szólnak a harangok
Hirdetnek örömöt,
Fájdalmat, bánatot.
Kongatnak harangot,
Jeleznek tüzeket,
Áradó vizeket.
Zúgnak a harangok,
Esküvőre menet
Temetésről jövet.
Zengenek a harangok
Urunk dicsősége
Általuk ragyog.
Csendítenek harangot,
Fel ne ébredjenek
A holtak, a csillagok.
Megjegyzés: 2013. október 23.

101. Átvállaltad...
Átvállaltad
Anyámtól a sírást.
Béna kezemtől
Vaksi szememtől
Az írást.
Szomorú lelkemtől
Lassuló szívemtől
A bízást.
Testemet, lelkemet
Féltve,
Az Isten áldjon meg
Érte.
Megjegyzés: 2013. október 20.

102. Elveszett az Auróra
Azt veszem észre,
Már napok óta,
Elveszett számomra
Az Auróra.
Fent északon,
Még valahol kavarog,
De ezt nem veszik észre,
Idelent a vakok.
Alszik a hideg fény
Melegszik a világ,
Arcod üvegéről
Olvad a jégvirág
Megjegyzés: 2013. október 24.

103. Síromon a virág
Testemből sarjadzott
Három szép virágszál
Gyöngyen illatozó
Fehér liliomszál
Leszakítva mind már,
S testem síromba száll,
Ültessetek immár
Viruló rózsaszált’.
Ha lesz síromon virág,
Feljövök megöntözni
Könnyemmel éjféltájt.
Hogy reggelre kelvén
Csodálhassa majd
A világ.
Megjegyzés: 2013. október 03.

104. Katica
Kopogtat reménylőn
szívemen e név.
Angyali csengése
elbűvölt már rég.
Terád gondolok
e szép szót kiejtve
Imámba foglallak
minden este.
Céltalan bolyongok
az éjszakába
Alkalmi szerelemre
reád találva.
Oh azok a zöld
kiscica szemek,
s a reá csukódó
édes szemfedelek,
felélesztik a zöld szemű szörnyet.
Megjegyzés: 2013. október 26.

105. Ceruzacsoda
Szalad a ceruza a papíron,
Valami előjön a vonalon.
Apró ház, vagy kicsinyke tanya,
De sohasem laktanya.
A tanya előtt dió- vagy eperfa
Aprócska asztal alatta
S boroknak bíbor pohara.
Fut tovább a ceruza,
A bányász is látja,
Ki a mélyből
A grafitot kivájta...
Más lapokon barátod arca,
Majd saját portrédat mutatja
Puccos kalapban.
Mona Lisa mosolya...
Fényképnél élethűbb
E ceruzacsoda,
A grafikus érzelmeit
Rajzolta oda.
S mint valami tűz,
Vagy izzó parázs
Érzéki világok sora,
A ceruza varázsa.
Megjegyzés: 2014. 01. 25.

106. Szerelem magas hőfokon...
Szeretlek magzatodban,
Szeretlek bájos gyermekkorodban,
Szeretlek diadalmas ifjan,
Boldog felnőttként is,
Nyíltan.
Szeretlek, ha már
Megöregedtél,
Szerelmedben is
Széplelkű lettél.
Szeretlek akkor is,
Miután,
Ráfátyolosodott
Szemedre a halál.
S kihűlt szívedben
A szikrázó vulkán.
Megjegyzés: 2014. 01. 11.

107. Évek elmúltával
Éjszaka születtem
Lanttal a kezemben
Eleve megfenyegetve
A költészetnek
Mindenféle Múzsáit,
S megtapasztalva
A forrongó pokolnak
Kénbűzös bugyrait.
S a Parnasszus felé hágva
Sokak által
Gyenge testemnek
Ganajba tiprása
Volt többeknek
Legfőbb óhajtása.
S vesztek el gondolataim
A feledés homályába.
Évek elmúltával
Kihunyni készülő
Öregedőn romos
Rideg cemende
Fekete kemence lukába
Agg testemet elrejtve
Az örök feledésbe temesse.
Rávilágítva arra,
A száraz fát kezében tartva,
Mindenki maradjon
Annál a fánál,
Amelyiket kapta.
Megjegyzés: Kritikusaimnak figyelmébe
2014. 11. 21.

108. Minden ősszel lehullanak...
Minden ősszel lehullanak a falevelek,
Éles malomkővel megőrlöd a búzaszemet
Megláthatod Jézus arcát
Ha sütöd a kenyeredet,
S osztja a cipót, s a halat
Az összegyűlteknek,
Szenvedéllyel harcol
A gonosszal
Ki ellened fenekedett,
S áldozati füst száll
Az oltár felett.
Meghal minden szenvedőn,
A falu, az emberek,
A szeretők,
De mindörökké élnek
A temetők.
Megjegyzés: 2014. 09. 10.

109. Őszi Balaton
Pajkos őszi szellő
Fodrozza a hűs vizet,
Parti fák tövére kúszik a fény,
Közeleg a cinkos éj.
Láncait rázva bólogat
Egy csónak a móló mentén,
Susognak egymással a nádasok
Ezüstös sávban árad a holdfény.
Felette ragyognak a csillagok,
Méla bágyadtsággal figyel,
S aludni készül a Balaton.
Megjegyzés: 2014. 10. 05.

110. Szállok a széllel...
Szállok a széllel, éjféli madarakkal
Nyakunkat nyújtva a sarkcsillag felé,
Tollunkat tépi vad vihar erejével,
Zord fellegeket gördítve utunk elé.
Lábunk, szárnyunk összekötve
Haptákban repülve
Saját vérünkben fürödve
Guggolva húzunk el
Az ég alatt,
Ösztönnel ügyelve arra,
Marad az ék alak.
Hangunk egész a földig leér,
Élesen jelez elöl a vezér,
Nekifeszül a légnek
Az elöl repülő,
Néha leváltja
A mögötte jövő.
Hogy pihenjen kicsinyét
S magával rántja az örvény
Könnyebb a követés.
Egyszer délnek,
Majd újra északnak,
Ősi ösztöne a körforgásnak
A sarki mágnes pólusa
Mutatja az utat,
Szabad madaraknak,
S lenyűgöz az Auróra fénye,
S a szférák zenéje.
Megjegyzés: 2015 01 28

111. Néma sakálok dala
AZ UTOLSÓ EMBER
Ha már az utolsó ember is
Meghalt a Földön,
Mi néma sakálok
Húzgáljuk testedet,
Örülsz hogyha
Fényesre kopott
Koponyádat megleled.
Csontos kezeddel felemeled,
Üres tarisznyádba rejted.
A nem létező utókornak
Emlékül elteszed.
Néha dicsekszel vele,
Mikor előveszed.
De nem maradt, aki
Szembe jöjjön veled.
2012. 11. 19.

112. UTÓSZÓ
KEDVES OLVASÓIM...
Na ugye, hogy ugye? Nem is volt olyan borzasztó. hogy kiolvasták végre, majd megadózok érte.
Sokféle típusú verset tártam Önök elébe, témaválasztásban gazdag, terjedelmekben sokféle, néha komoly, néha pihentető a verselése.
Próbálkoztam az EGYSÉGESSÉGGEL, aztán feladtam, így lett sokféle.
A világ is tarka, és színes néha feketéllik az erény fehérje. Átmehet sötétszürkébe.
Ha tetszik a könyv, mondják el másoknak is, ha nem tetszett, mondják el nekem. Hadd okuljak belőle. Hála érte.
Mindenkinek köszönöm, hogy időt szakított rám, jöjjenek máskor is, én itt leszek még némi időt remélve.
A magyar nyelv gyönyörű, a legszebb a Földön.
A vers örök, a szavakat koszorúba fonni csoda.
ŐSZINTE HÍVÜK...
NAGY VENDEL
MAGÁNZÓ
SZEKSZÁRD, 2018. FEBRUÁR 20.

VÉGE, ENDE, KONYEC, END, FIN, FINÍTÓ